ROMÂNIA

JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei extraordinare a Consiliului Local Sîntandrei

din data de 16.03.2018
Şedinţa extraordinară a Consiliului Local Sîntandrei a fost convocată de Primar în baza Dispoziţiei nr. 64 din 13 martie 2018, la şedinţă sunt prezenţi 14 consilieri din totalul de 15 consilieri în funcţie. Este absent domnul consilier Torjoc Dănuț Ioan.
La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula-Anca Torjoc și doamna Spătar Nicoleta consilier din cadrul Biroului Finanțe – Contabilitate.

D-na secretar Dorina Ilea, precizează că hotărârea prin care d-l consilier Ciprian Mihai Fechetea a fost ales preşedinte de şedinţă şi-a produs efectele şi se impune să se facă propuneri pentru alegerea unui nou preşedinte de şedinţă.
D-l consilier Sebastian Paul Tocai o propune pe doamna consilier Simona Claudia Oşvat. Nefiind alte propuneri se supune la vot propunerea d-lui Sebastian Paul Tocai, prin vot dechis, cu ridicarea mâinii, cu 14 voturi „pentru”, fără voturi împotrivă, fără abţineri, este adoptată H.C.L. nr. 19 din 16.03.2018 privind alegerea preşedintelui de şedinţă.
Preşedintele nou ales, în persoana doamnei consilier Simona Claudia Oşvat, preia conducerea lucrărilor consiliului şi declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.
   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Drept urmare se prezintă ordinea de zi a ședinței:

1. Proiect de hotărâre privind aprobarea bugetului local și a bugetului de venituri proprii și subvenții al Comunei Sîntandrei pe anul 2018.

Inițiator : Primar – Ioan Mărcuș

2. Proiect de hotărâre privind aprobarea implementării proiectului pentru realizarea obiectivului de investiții „DEFINITIVAREA REȚELELOR DE ALIMENTARE CU APĂ ȘI CANALIZARE INCLUSIV BRANȘAMENTE ȘI RACORDURI ÎN COMUNA SÎNTANDREI, JUDEȚUL BIHOR”

Inițiator : Primar – Ioan Mărcuș

3. Proiect de hotărâre privind aprobarea indicatorilor tehnico - economici rezultați din devizul general privind cheltuielile de capital necesare realizării obiectivului de investiții „DEFINITIVAREA REȚELELOR DE ALIMENTARE CU APĂ ȘI CANALIZARE INCLUSIV BRANȘAMENTE ȘI RACORDURI ÎN COMUNA SÎNTANDREI, JUDEȚUL BIHOR”

       Inițiator : Primar – Ioan Mărcuș

4. Proiect de hotărâre privind asigurarea finanțării de la bugetul local a cheltuielilor neeligibile aferente  pentru realizarea obiectivului de investiții „DEFINITIVAREA REȚELELOR DE ALIMENTARE CU APĂ ȘI CANALIZARE INCLUSIV BRANȘAMENTE ȘI RACORDURI ÎN COMUNA SÎNTANDREI, JUDEȚUL BIHOR”

       Inițiator : Primar – Ioan Mărcuș

5. Proiect de hotărâre privind aprobarea indicatorilor tehnico - economici rezultați din devizul general privind cheltuielile de capital necesare realizării obiectivul de investiții „MODERNIZARE STRĂZI ÎN COMUNA SÎNTANDREI, JUDEȚUL BIHOR” – et. a IV – a

Inițiator : Primar – Ioan Mărcuș

  Proiectul ordinii de zi este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 20 din 16.03.2018 privind aprobarea ordinii de zi.

Se începe cu discutarea punctului 1 de pe ordinea de zi, respectiv:
- Proiect de hotărâre privind aprobarea bugetului local și a bugetului de venituri proprii și subvenții al Comunei Sîntandrei pe anul 2018.

Dna Spătar Nicoleta, consilier în cadrul Biroului Finanțe Contabilitate, prezintă propunerea Proiectului de hotărâre privind aprobarea bugetului local și a bugetului de venituri proprii și subvenții al Comunei Sîntandrei pe anul 2018, realizat în conformitate cu prevederile Legii nr. 2 / 2018 a bugetului de stat, Legea nr. 227 / 2015 privind Codul fiscal actualizat, Legea administraţiei publice locale nr. 215 / 2001 dar și a Legii nr. 273 / 2006 privind finanţele publice locale, cu modificările şi completările ulterioare. 
Dl consilier Ovidiu Alexandru Cseh doreşte să ştie de ce a fost alocată o sumă aşa de mică la Capitolul 67.50 Alte servicii în domeniul culturii, recreerii şi religiei, respectiv cu privire la funcţionarea echipei de fotbal. Totodată d-l consilier propune să se invite la discuţii reprezentanţii firmei Nutripork pentru a sponsoriza ei echipa de fotbal.
Dl Primar precizează faptul că din cauza tuturor modificărilor de ordin fiscal survenite, în acest an Primăria nu îşi mai permite să sponsorizeze echipa de fotbal, banii prevăzuţi în buget fiind necesari pentru achitarea ultimelor obligaţii asumate de echipă. După votarea bugetului local urmează să se poarte discuţii cu echipa de fotbal, intenţia fiind de a-i găsi sponsori care să suporte cheltuielile de funcţionare în continuare pentru a nu fi nevoiţi să o desfiinţeze. 

Dl consilier Ovidiu Alexandru Cseh întreabă dacă nu se poate încheia un contract de cofinanţare a reţelelor de gaz cu SC DISTRIGAZ VEST SA.

Dl Primar specifică că a fost abordată această problemă şi că în maxim două săptămâni intenţionează să invite conducerea SC DISTRIGAZ VEST SA la Sîntandrei să poarte discuţii pe această temă, discuţii la care sunt invitaţi să participe şi domnii consilieri locali. 

Dl consilier Ovidiu Alexandru Cseh propune reducerea cheltuielilor de personal prin reducerea / restructurarea numărului de angajaţi ai Poliţiei Locale şi folosirea acestor sume la investiţii în trotuare, deoarece aceasta este cea mai urgentă solicitare din partea populaţiei. Având în vedere suma necesară prevăzută pentru funcţionarea Poliţiei Locale, la un calcul simplu reiese faptul că pentru a se autofinanţa ar fi necesar să dea amenzi zilnice de cel puţin 1500 lei.
Dl Primar subliniază pe de o parte faptul că lucrările care se vor face pe fonduri provenite din programul PNDL cuprinde inclusiv crearea de trotuare, iar pe de altă parte restructurarea / reducerea numărului de posturi din cadrul Poliţiei Locale nu este atât de uşor de făcut deoarece majoritatea angajaţilor din acest serviciu au fost promovaţi şi acum sunt funcţionari publici, fapt care necesită o anumită procedură. 
Dl consilier Ovidiu Alexandru Cseh propune acordarea unui aviz de principiu cu privire la demararea investigaţiilor în sensul declanşării procedurii de reducere / restructurare a numărului angajaţilor Poliţiei Locale, aviz care este obţinut cu votul majorităţii consilierilor locali.
Dl consilier Ovidiu Alexandru Cseh propune acordarea unui aviz de principiu şi cu privire la atribuirea terenurilor libere tinerilor care au depus cereri în baza Legii 15 / 2003, aviz care este obţinut cu  votul tuturor consilierilor locali.
Dl consilier Ovidiu Alexandru Cseh solicită informaţii cu privire la suma alocată în acest an pentru organizarea Zilelor Comunei Sîntandrei.

Dna Nicoleta Spătar, consilier în cadrul Biroului Finanțe Contabilitate, precizează faptul că în acest an a fost alocată suma de 50.000 lei pentru organizarea acestui eveniment.

Dl Primar atrage atenţia că este necesar să se ţină cont și de semnificaţia Centenarului, precum şi de obligaţiile pe care trebuie să ni le asumăm potrivit calendarului până la acest eveniment.

Dl consilier Ciprian Mihai Fechetea subliniază faptul că este important să organizăm în continuare evenimentul Zilelei Comunei, chiar dacă pentru aceste activităţi s-ar aloca sume mai mici sau s-ar invita artişti mai puţin cunoscuţi care să coste mai puţin, deoarece e important pentru cetăţeni să existe 2-3 zile de socializare. Totodată dl consilier Ciprian Mihai Fechetea doreşte să ştie dacă au fost invitaţi cei din conducerea Reosal la discuţii, astfel cum s-a stabilit în şedinţa anterioară.
D-l consilier Ovidiu Alexandru Cseh consideră că ar fi necesar să se facă o informare în care oamenii să fie atenţionaţi cu privire la colectarea selectivă, mai exact la modul în care se colectează corect deşeurile dar şi la ce anume ar trebui să conţină sacii.
Președintele Comisiei Buget – Finanțe, dl. Tocai Sebastian Paul, prezintă avizul favorabil al comisiei de specialitate.
Președintele Comisiei Juridice, dna consilier Georgeta Mihalca, prezintă avizul favorabil al comisiei de specialitate.
De asemenea, doamna consilier Simona Claudia Oșvat, președintele Comisiei de învățământ prezintă avizul favorabil al comisiei de specialitate.
Nemaifiind discuții pe marginea acestui punct, dna Consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și o „abținere”, este adoptată H.C.L. nr. 21 / 16.03.2018 privind aprobarea bugetului local și a bugetului de venituri proprii și subvenții al Comunei Sîntandrei pe anul 2018.
La punctul 2 al ordinii de zi - Proiect de hotărâre privind aprobarea implementării proiectului pentru realizarea obiectivului de investiții „DEFINITIVAREA REȚELELOR DE ALIMENTARE CU APĂ ȘI CANALIZARE INCLUSIV BRANȘAMENTE ȘI RACORDURI ÎN COMUNA SÎNTANDREI, JUDEȚUL BIHOR”, dl Primar prezintă proiectul de hotărâre, precizând că Primaria comunei Sîntandrei a elaborat studiul de fezabilitate pentru definitivarea rețelelor de alimentare cu apă și canalizare inclusiv branșamente și racorduri în comuna Sîntandrei pentru străzile: Trandafirilor, Macului, Măcieșului, Păpădiei, Mălinului, Oneștilor, Rozelor, Teiului, Mușețelului, Sălajului, Viilor, Salviei, Panseluțelor, Aleea Călinumui, Livezilor, Lăcrimioarei, Adevărului, Ogorului, Colinelor, Lanului, Viorelelor, Stufului, Mesteacănului, Arinului 1, Arinului 2, Gorunului, Pajistei, Poieniței, Dumbravei, Plaiului, Rozmarinului, Cocorilor, Murelor, Liniștei, Padișului, Vestului. 
Președintele Comisiei Buget – Finanțe, dl. Tocai Sebastian Paul, prezintă avizul favorabil al comisiei de specialitate.
De asemenea dna consilier Mihalca Georgeta președintele Comisiei juridice prezintă avizul favorabil al comisiei de specialitate.
Nemaifiind discuții pe marginea acestui punct, dna Consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 22 / 16.03.2018 privind aprobarea implementării proiectului pentru realizarea obiectivului de investiții „DEFINITIVAREA REȚELELOR DE ALIMENTARE CU APĂ ȘI CANALIZARE INCLUSIV BRANȘAMENTE ȘI RACORDURI ÎN COMUNA SÎNTANDREI, JUDEȚUL BIHOR”.
La punctul 3 al ordinii de zi - Proiect de hotărâre privind aprobarea indicatorilor tehnico - economici rezultați din devizul general privind cheltuielile de capital necesare realizării obiectivului de investiții „DEFINITIVAREA REȚELELOR DE ALIMENTARE CU APĂ ȘI CANALIZARE INCLUSIV BRANȘAMENTE ȘI RACORDURI ÎN COMUNA SÎNTANDREI, JUDEȚUL BIHOR”, dl Primar prezintă proiectul de hotărâre și indicatorii tehnico - economici rezultați din devizul general privind cheltuielile de capital necesare realizării obiectivului de investiții, care se prezintă astfel :
Valoarea totală a investiției:
9.562.308,07 lei  inclusiv TVA

Din care C+M:


    8.068.203,57 lei inclusiv TVA

Esalonarea investiției                                 INV / C+M

Anul I



    3.200.000,00 lei / 2.800.000,00 lei inclusiv TVA

Anul II



    6.362.308,07 lei / 5.268.203,57 lei inclusiv TVA

Durata de realizare a investitiei: 

               24 luni

Caracteristici tehnice proiectate:


   Rețele alimentare cu apă

                         10.512,00 m


   Rețele canalizare      


                    9.516,00 m

   Branșamente apă    

                         793 buc

   Racorduri canal            

                    793 buc


   Stație de pompare ape uzate                           1 buc


   Conducta de refulare ape uzate                        300,00 m

Finanţarea obiectivului de investiţie se va face din fondurile proprii sau din alte surse legal constituite, conform listelor obiectivelor de investiţii cu finanţare parţială sau integrală, aprobate potrivit legii.

Președintele Comisiei Buget – Finanțe, dl Tocai Sebastian Paul, prezintă avizul favorabil al comisiei de specialitate.
De asemenea, dl consilier Șuteu Sebastian Horia, președintele Comisiei de urbanism prezintă avizul favorabil al comisiei de specialitate.
Nemaifiind discuții pe marginea acestui punct, dna Consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 23 / 16.03.2018 privind aprobarea indicatorilor tehnico - economici rezultați din devizul general privind cheltuielile de capital necesare realizării obiectivului de investiții „DEFINITIVAREA REȚELELOR DE ALIMENTARE CU APĂ ȘI CANALIZARE INCLUSIV BRANȘAMENTE ȘI RACORDURI ÎN COMUNA SÎNTANDREI, JUDEȚUL BIHOR”.
La punctul 4 al ordinii de zi - Proiect de hotărâre privind asigurarea finanțării de la bugetul local a cheltuielilor neeligibile aferente pentru realizarea obiectivului de investiții „DEFINITIVAREA REȚELELOR DE ALIMENTARE CU APĂ ȘI CANALIZARE INCLUSIV BRANȘAMENTE ȘI RACORDURI ÎN COMUNA SÎNTANDREI, JUDEȚUL BIHOR”, dl Primar prezintă faptul că, în cazul obținerii finanțării prin Programul National de Dezvoltare Locală - P.N.D.L., cheltuielile aferente Proiectului se prevăd în bugetul local pentru perioada de realizare a investiției, precum și asigurarea finanțării de la bugetul local a cheltuielilor neeligibile în sumă totală de 523.421,50 lei inclusiv TVA aferente pentru realizarea obiectivului de investiții.
Se prezintă avizul favorabil al comisiei de specialitate, precum şi discuţiile din cadrul Comisiei buget – finanţe. 

De asemenea, dl. consilier Șuteu Sebastian Horia, președintele Comisiei de urbanism prezintă avizul favorabil al comisiei de specialitate.
Nemaifiind discuții pe marginea acestui punct, dna Consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 24 / 16.03.2018 privind asigurarea finanțării de la bugetul local a cheltuielilor neeligibile aferente  pentru realizarea obiectivului de investiții „DEFINITIVAREA REȚELELOR DE ALIMENTARE CU APĂ ȘI CANALIZARE INCLUSIV BRANȘAMENTE ȘI RACORDURI ÎN COMUNA SÎNTANDREI, JUDEȚUL BIHOR”.
La punctul 5 al ordinii de zi - Proiect de hotărâre privind aprobarea indicatorilor tehnico - economici rezultați din devizul general privind cheltuielile de capital necesare realizării obiectivul de investiții „MODERNIZARE STRĂZI ÎN COMUNA SÎNTANDREI, JUDEȚUL BIHOR” – et. a IV – a, dl Primar precizează că Primăria comunei Sîntandrei a elaborat studiul de fezabilitate pentru modernizare străzi în Comuna Sîntandrei, pentru străzile: Rozmarinului, Bujac, Crișului, Petei, Plopului, Salciei, Toamnei, Grădinarilor, Independenței, Unirii, Scurtă, Mălinului, Margaretei, Păpădiei, Vlad Alexandru, Viorelelor. 
Terenurile pe care se va realiza investiţia se află în totalitate în proprietatea publică a Comunei Sintandrei.
Președintele Comisiei Buget – Finanțe, dl. Tocai Sebastian Paul, prezintă avizul favorabil al comisiei de specialitate.
Nefiind discuții pe marginea acestui punct, dna Consilier Simona Claudia Oşvat președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 25 / 16.03.2018 privind aprobarea indicatorilor tehnico - economici rezultați din devizul general privind cheltuielile de capital necesare realizării obiectivul de investiții „MODERNIZARE STRĂZI ÎN COMUNA SÎNTANDREI, JUDEȚUL BIHOR” – et. a IV – a.

Nefiind alte probleme la ordinea de zi, întrebări sau interpelări, preşedintele de şedinţă, doamna consilier Simona Claudia Oşvat, declară închise lucrările şedinţei.

PREŞEDINTE DE ŞEDINŢĂ







     SECRETAR,

     CONSILIER


  
  Simona Claudia OŞVAT







        Dorina ILEA                      
